Nytt av skoleåret 23/24 er skolens unike tilbud for elever interessert i elektronikk, automasjon, robotikk og realfag. Dette skreddersydde 3-årige programmet er rettet mot fremtidige studier som for eksempel en bachelor- eller mastergrad innenfor kybernetikk og robotikk, eller realfag. Gjennom dette tilbudet blir praktisk og teoretisk kunnskap om elektro, automatisering og robotikk kombinert med en fordypning i realfag. Dette gir en spennende videregående utdanning for de som ønsker å arbeide med fremtidens teknologi gjennom videre studier.